**A Hankook Tire az idén is bekerült a Dow Jones Fenntarthatósági Indexbe**

**A Hankook Tire sorozatban másodszor is bekerült a világszinten elismert Dow Jones Fenntarthatósági Indexbe, ami bizonyíték a vállalat fenntartható működésére. Ez az eredmény különösen a Hankook Tire fenntartható ellátólánc kezelésének, vállalati társadalmi felelősségvállalásának és klímastratégiájának köszönhető.**

***Németország, Neu-Isenburg, 2017. szeptember 25.*** – A prémium abroncsokat gyártó Hankook bejelentette, hogy a vállalat a második egymást követő évben is bekerült a Dow Jones Fenntarthatósági Indexbe, amivel megerősítette pozícióját a világ egyik legfenntarthatóbb abroncsgyártó vállalataként.

Az 1999-ben az S&P Dow Jones Indices és a RobecoSAM által közösen létrehozott Dow Jones Fenntarthatósági Index (DJSI), az első olyan globális index, mely a világpiaci tőkerészesedés szerinti első 2500 vállalat pénzügyi, környezetvédelmi és szociális hatását követi nyomon. A DJSI tartalmazza a fenntarthatóság tekintetében vezető vállalatokat minden ipari csoportban, melyeket egy vállalati fenntarthatósági felmérés alapján azonosítottak.

A Hankook Tire vállalat a fenntarthatóság javítása érdekében tett folyamatos erőfeszítéseinek köszönhetően 2016 után most másodszor is bekerült a Dow Jones Fenntarthatósági Indexbe. A Hankook Tire alkalmazottaival a cégen belüli hét különböző CSR (vállalati társadalmi felelősségvállalás) bizottságán keresztül proaktívan részt vett a CSR kezdeményezésekben.

Felelős vállalati egységként a Hankook Tire kiépítette integrált CSR menedzsment rendszerét, melyen keresztül számos vállalati társadalmi felelősségvállalási (CSR) tevékenységet támogat. A vállalat CSR menedzsment rendszere jelenti a magját a Hankook Tire CSR elkötelezettségének. Ennek elemei a Stratégiai bizottság, melyben a felső vezetés megtárgyalja a fenntartható üzleti stratégiai irányvonalakat, és egy Irányító bizottság, mely a fenntarthatósági vállalati műveleteket végrehajtó hét további bizottságot fogja át. Ezek a következőek: Termék Környezetvédelmi Bizottság, EHS-e (környezet, egészség, biztonság és energia) Bizottság, Alkalmazotti Bizottság, Etikai Irányító Bizottság, Jogi Megfelelőségi Bizottság, Vállalati Szociális Bizottság, valamint Beszállítói Bizottság.

2016 végén kidolgozták a közép- és hosszútávú célokat tartalmazó Hankook Tire CSR Vízió 2020 akciótervet, melynek célja az egyes évekre vonatkozó rövidtávú célok meghatározásán és végrehajtásán túli, távlati szintű megközelítés. Ez az akcióterv a célok megvalósíthatóságának érdekében azok éves szintű, lépésenkénti bontását tartalmazza.

Az ENSZ Fenntartható Fejlődési Célokkal összhangban (SDG) a Hankook Tire a következő négy célra összpontosítva tervezi szociális felelősségvállalásának teljesítését: nemek egyenlősége, megfelelő munkaügyi és gazdasági fejlődés, egyenlőtlenségek csökkentése, klímavédelmi tevékenységek. 2016-ban a mozgáskorlátozottak számára hivatalosan jóváhagyott Hankook Donggeurami Partners Co., Ltd. fiókvállalatával a cég majdnem duplájára növelte mozgáskorlátozott alkalmazottainak arányát 2015-höz viszonyítva, közvetett alkalmazást biztosítva a megváltozott munkaképességűek számára. Emellett az 1990-ben alapított Hankook Tire Welfare Foundation segítségével a cég számos jótékonysági tevékenységet végzett, beleértve az önkéntes tevékenységeket. A cég olyan szociális jóléti szervezeteket támogat, melyek az egészségügy, a veszélyeztetett gyermekek és fiatalok vagy alacsony jövedelmű családok segítése terén működnek.

“Nagy megtiszteltetés, hogy sorozatban másodszor is rajta vagyunk a DJSI World Class listáján, ami bizonyítja a Hankook Tire képességeit globálisan fenntartható vállalatként.”- jelentette ki Seung Hwa Suh a Hankook Tire alelnöke és vezérigazgatója, majd hozzátette: “A Hankook Tire nem pusztán azt ígéri, hogy 2020-ra teljesíti a CSR akciótervet, de emellett eleget fogunk tenni minden kötelességünknek globális csúcsszintű vállalatként.”

# # #

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)/hu

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |